钦定古今图书集成/理学汇编/学行典/第210卷 > 茅霞果
## 钦定古今图书集成/理学汇编/学行典/第210卷 > 茅霞果

按《归安县志》：“茅霞果，字扶光，归安人。孝廉兆河子。弱
冠补弟子员，喜交当世贤豪。父没，三年不离苫块，须
发尽白。后值祖缮部丧，三十里奔讣，戴星而驰，水浆
不沾。及归，一如居父丧。胞弟四人身为训诲，俾各有
文名。及析居，田庐取其荒芜者，器俱取其朽折者，僮
仆取其老且疲者，绰有古人风。”